CELEX: 32009R0417
Language: hr
Date: 2009-05-20 00:00:00
Title: Uredba Komisije (EZ) br. 417/2009 od 20. svibnja 2009. o upisu oznake u Registar zaštićenih oznaka izvornosti i zaštićenih oznaka zemljopisnog podrijetla (Mariánskolázeňské oplatky (ZOZP))

03/Sv. 007
            
            
               HR
            
            
               Službeni list Europske unije
            
            
               262
            
         32009R0417
   
               L 125/56
            
            
               SLUŽBENI LIST EUROPSKE UNIJE
            
            
               20.05.2009.
            
         
      UREDBA KOMISIJE (EZ) br. 417/2009
   od 20. svibnja 2009.
   o upisu oznake u Registar zaštićenih oznaka izvornosti i zaštićenih oznaka zemljopisnog podrijetla (Mariánskolázeňské oplatky (ZOZP))
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4.,
   budući da:
   
               (1)
            
            
               U skladu s člankom 6. stavkom 2. Uredbe (EZ) br. 510/2006 i člankom 17. stavkom 2. iste Uredbe, zahtjev Češke Republike za upis oznake „Mariánskolázeňské oplatky” u registar objavljen je u Službenom listu Europske unije
                   (2).
            
         
               (2)
            
            
               Njemačka je uložila prigovor na tu registraciju u skladu s člankom 7. stavkom 3. točkama (a) i (d) Uredbe (EZ) br. 510/2006.
            
         
               (3)
            
            
               Dopisom od 5. ožujka 2008. Komisija je pozvala zainteresirane strane da održe odgovarajuća savjetovanja. Iako dogovor između Češke Republike i Njemačke nije postignut u vremenskom okviru od šest mjeseci, Njemačka je 12. ožujka 2009. povukla svoj prigovor.
            
         
               (4)
            
            
               U skladu s tim taj je naziv potrebno upisati u registar,
            
         DONIJELA JE OVU UREDBU:
   Članak 1.
   Oznaka sadržana u Prilogu ovoj Uredbi upisuje se u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. svibnja 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 93, 31.3.2006., str. 12.
   
   
      (2)  SL C 107, 11.5.2007., str. 28.
   
   PRILOG
   Prehrambeni proizvodi navedeni u Prilogu I. Uredbi (EZ) br. 510/2006:
   
      Razred 2.4.   Kruh, fino pecivo, kolači, slastice, keksi i drugi pekarski proizvodi
   
   ČEŠKA
   Mariánskolázeňské oplatky (ZOZP)